Žiadosť
o vykonanie ročného zúčtovania preddavkov na daň z príjmov zo závislej činnosti podľa § 38 zákona 
č. 595/2003 Z. z. o dani z príjmov v znení neskorších predpisov (ďalej len „zákon“)  za zdaňovacie obdobie (rok) ..............................

Poznámka: bez vyplnenej a podpísanej žiadosti nie je možné ročné zúčtovanie preddavkov na daň z príjmov 
zo závislej činnosti (ďalej len „ročné zúčtovanie“) vykonať.

I.	Údaje o zamestnancovi	

Priezvisko 
	Meno
	Rodné číslo (ak daňovník nemá rodné číslo, uvedie sa dátum narodenia)
	
Titul (pred menom)	Titul (za priezviskom)	
Adresa trvalého pobytu	
Ulica	Súpisné/orientačné číslo	PSČ	
Obec	Štát	
Zamestnávateľ (uvedie sa adresa zamestnávateľa, ktorého zamestnanec žiada o vykonanie ročného zúčtovania)

Vyhlasujem, že úhrn mojich zdaniteľných príjmov zo zdrojov na území Slovenskej republiky         (§ 16 zákona) v zdaňovacom období, za ktoré podávam žiadosť, tvorí 90 % a viac zo všetkých príjmov, ktoré plynuli zo  zdrojov na území Slovenskej republiky a zo zdrojov v zahraničí.1)                                                                                                                                                           	 ☐
 (vyznačí sa x)	

II.	uplatnenie nezdaniteľných častí základu dane	

1.	Uplatňujem si nezdaniteľnú časť základu dane na manželku (manžela), ktorá v zdaňovacom období, za ktoré žiadosť podávam, žila so mnou v domácnosti (§ 11 ods. 3 zákona) a splnila zákonom stanovené podmienky. 
Na preukázanie nároku prikladám príslušné doklady (§ 37 zákona).
	☐
 (vyznačí sa x)	
Údaje o manželke (manželovi) 	
Priezvisko 
	Meno

	Rodné číslo (ak manželka/manžel nemá rodné číslo, uvedie sa dátum narodenia)
	
Ulica	Súpisné/orientačné číslo	PSČ	
Obec	Štát	
Počet mesiacov, na začiatku ktorých boli splnené podmienky na uplatnenie tejto nezdaniteľnej časti základu dane		
Adresa zamestnávateľa manželky (manžela), príp. iná zárobková činnosť manželky (manžela)

Čestne vyhlasujem výšku vlastného príjmu manželky (manžela) dosiahnutého v zdaňovacom období, 
za ktoré žiadosť podávam:

Úhrn vlastného príjmu manželky (manžela) v zdaňovacom období		         	  			,			
€
	
2.	Uplatňujem si nezdaniteľnú časť základu dane na daňovníka z dôvodu, že na začiatku zdaňovacieho obdobia som bol poberateľom dôchodku (dôchodkov) uvedeného v § 11 ods. 6 zákona a jeho výška nepresiahla v zdaňovacom období sumu, o ktorú sa znižuje  základ dane podľa § 11 ods. 2 zákona. 	 ☐
(vyznačí sa x)                                                                                                                                                                           

Úhrnná suma dôchodku (dôchodkov)  za zdaňovacie obdobie		         	  			,			
€	

Na preukázanie nároku prikladám príslušné doklady (§ 37 zákona).

3.	Uplatňujem si nezdaniteľnú časť základu dane, ktorou sú dobrovoľné príspevky 
na starobné dôchodkové sporenie (SDS) preukázateľne zaplatené v zdaňovacom 
období, za ktoré žiadosť podávam (§ 11 ods. 8 zákona). 	 ☐
    (vyznačí sa x)	
                                                                                                                                                
Úhrn preukázateľne zaplatených dobrovoľných príspevkov na SDS  	      		  			,			
€	

Na preukázanie nároku prikladám príslušné doklady (§ 37 zákona).2)      

4. Uplatňujem si nezdaniteľnú časť základu dane, ktorou sú príspevky na doplnkové dôchodkové sporenie (DDS) preukázateľne zaplatené v zdaňovacom období, za ktoré žiadosť podávam, nakoľko spĺňam podmienky ustanovené v § 11 ods. 12 zákona. 	 ☐
    (vyznačí sa x)	
                                                                                                                                                                   
Úhrn preukázateľne zaplatených príspevkov na DDS  	      		  			,			
€	

Na preukázanie nároku prikladám príslušné doklady (§ 37 zákona).      

ŽIA38v15_2

III.	uplatnenie daňového bonusu	

Uplatňujem si nárok na daňový bonus na vyživované dieťa (deti) podľa § 33 zákona a na preukázanie nároku prikladám príslušné doklady (§ 37 zákona).      	 ☐	
                                                                                                                                                                                	  (vyznačí sa x)
Údaje o vyživovaných deťoch	
Meno a priezvisko	Rodné číslo	Kal. mesiace	Meno a priezvisko	Rodné číslo	Kal. mesiace	

						

                                                                                                                                        
IV.	Uplatnenie poistného a príspevkov 3) 	

Dodatočne si uplatňujem povinné poistné a príspevky3), ktoré som zaplatil v zdaňovacom období, za ktoré žiadosť podávam.     	 ☐	
                                                                                                                                                                                                          (vyznačí sa x)
Úhrnná suma zaplateného poistného a príspevkov		         	  			,			
€	

Na preukázanie nároku prikladám príslušné doklady.

V.	 Žiadosť o priznanie a vyplatenie zamestnaneckej prémie	

Žiadam o priznanie a vyplatenie zamestnaneckej prémie a súčasne vyhlasujem, že spĺňam podmienky vzniku nároku na zamestnaneckú prémiu podľa § 32a ods. 1 zákona za zdaňovacie obdobie, za ktoré žiadosť podávam.	  ☐
   (vyznačí sa x)	

VI.	Žiadosť o ZvýŠenie základu dane o uplatnené úhrady zdravotníckeho pracovníka podľa § 52j ods. 4 zákona	

Žiadam o zvýšenie základu dane z dôvodu porušenia podmienok týkajúcich sa uplatnenej úhrady zdravotníckeho pracovníka za jeho ďalšie vzdelávanie (§ 5 ods. 9 zákona v znení účinnom 
do 31.12.2010).
	☐
   (vyznačí sa x)	
Úhrnná suma uplatnených úhrad zdravotníckeho pracovníka	 	  			,			
€	

VII.	Žiadosť o vystavenie potvrdenia o zaplatení dane na účely § 50 zákona	

Žiadam o vystavenie potvrdenia o zaplatení dane na účely § 50 zákona 
(§ 39 ods. 7 zákona v znení účinnom do 31.12.2015 v nadväznosti na § 52zg ods. 4 zákona).	 ☐	
                                                                                                                                                                                   (vyznačí sa x)
Vyhlasujem, že:
-	v zdaňovacom období, za ktoré žiadosť podávam, som zdaniteľné príjmy zo závislej činnosti podľa § 5 zákona poberal aj od ................ iných4) zamestnávateľov, ktorí sú platiteľmi dane, pričom do počtu iných zamestnávateľov neuvádzam zamestnávateľa, ktorého žiadam o ročné zúčtovanie,
-	za zdaňovacie obdobie, za ktoré žiadosť podávam, nie som povinný podať daňové priznanie podľa § 32 zákona.

K žiadosti prikladám všetky potvrdenia o zdaniteľných príjmoch fyzickej osoby zo závislej činnosti vystavených podľa § 39 ods. 5 zákona. 

Potvrdzujem, že všetky mnou uvedené údaje a priložené doklady sú pravdivé a úplné.  

V .....................................................  dňa: ...........................   Podpis žiadateľa: ..........................................................

1) Vyhlásenie o úhrne zdaniteľných príjmov zo zdrojov na území Slovenskej republiky vyplní len daňovník s obmedzenou daňovou povinnosťou podľa § 2 písm. e) bodu 1 a 2 zákona a príslušného článku zmluvy o zamedzení dvojitého zdanenia, ktorý si uplatňuje nárok na nezdaniteľnú časť základu dane na manželku (manžela) alebo nezdaniteľnú časť základu dane, ktorou sú preukázateľne zaplatené príspevky na DDS alebo nárok  na daňový bonus.
2) Zamestnanec preukazuje nárok na zníženie základu dane zamestnávateľovi predložením dokladu vystaveného oprávneným subjektom len vtedy, ak za zamestnanca dobrovoľné príspevky na SDS neodvádza zamestnávateľ. 
3) Zamestnanec si môže dodatočne uplatniť ním zaplatené poistné a príspevky v zdaňovacom období, za ktoré podáva žiadosť. Pod poistným a príspevkami sa rozumie poistné na verejné zdravotné poistenie, poistné na sociálne poistenie, poistné 
na sociálne zabezpečenie a príspevky na starobné dôchodkové sporenie podľa osobitného predpisu (s výnimkou dobrovoľného príspevku na SDS, ktoré je v § 11 ods. 8 zákona ustanovené ako nezdaniteľná časť základu dane) alebo poistné a príspevky 
na zahraničné poistenie rovnakého druhu, ktoré je povinný platiť zamestnanec, t. j. daňovník poberajúci príjmy zo závislej činnosti.
4) Zamestnanec, ktorý zdaniteľné príjmy zo závislej činnosti nepoberal od iných zamestnávateľov, uvedie nulu.

Poučenie na vyplnenie žiadosti
o vykonanie ročného zúčtovania preddavkov na daň z príjmov zo závislej činnosti podľa § 38 zákona  č. 595/2003 Z. z. o dani z príjmov v znení neskorších predpisov (ďalej len „zákon“)

Žiadosť o vykonanie ročného zúčtovania preddavkov na daň z príjmov zo závislej činnosti podľa § 38 zákona (ďalej len „žiadosť“) vypĺňa zamestnanec, ktorý poberal zdaniteľné príjmy len zo závislej činnosti uvedené 
v § 5 zákona a nepoberal príjmy, z ktorých sa daň vyberá zrážkou podľa § 43 zákona, pri ktorých uplatnil postup podľa § 43 ods. 7 zákona, alebo ktorý nie je povinný zvýšiť základ dane podľa § 11 ods. 9 a 13 
a § 52ze zákona.

I.	Údaje o zamestnancovi 
Zamestnanec vyplní údaje podľa predtlače. 

Daňovník s obmedzenou daňovou povinnosťou (nerezident) si môže v súlade s § 11 ods. 7 a § 33 zákona uplatniť nárok na nezdaniteľné časti základu dane podľa § 11 ods. 3 a 10 zákona a daňový bonus len v prípade, ak úhrn jeho zdaniteľných príjmov zo zdrojov na území Slovenskej republiky (§ 16 zákona) tvorí najmenej 90 % 
zo všetkých príjmov, ktoré mu plynuli zo zdrojov na území Slovenskej republiky a zo zdrojov v zahraničí. 

II.	Uplatnenie nezdaniteľných častí základu dane 
Bod 1. vyplní zamestnanec, ak si uplatňuje nezdaniteľnú časť základu dane na manželku (manžela) 
podľa § 11 ods. 3 zákona. Za manželku (manžela) sa v súlade s § 11 ods. 4 písm. a) zákona považuje manželka (manžel), žijúca s daňovníkom v domácnosti, ktorá:
-	sa v príslušnom zdaňovacom období starala o vyživované (§ 33 ods. 2 zákona) maloleté dieťa podľa § 3 ods. 2 zákona č. 571/2009 Z. z. žijúce s daňovníkom v domácnosti (je to dieťa do troch rokov veku, 
resp. v určených prípadoch do 6 rokov veku, napr. ak ide o dieťa s dlhodobo nepriaznivým zdravotným stavom alebo dieťa, ktoré je zverené do starostlivosti nahrádzajúcej starostlivosť rodičov, najdlhšie tri roky 
od právoplatnosti prvého rozhodnutia o zverení dieťaťa do starostlivosti tej istej oprávnenej osobe) alebo 
-	v príslušnom zdaňovacom období poberala peňažný príspevok na opatrovanie podľa § 40 zákona 
č. 447/2008 Z. z. v znení zákona č. 180/2011 Z. z., alebo
-	bola zaradená do evidencie uchádzačov o zamestnanie podľa § 33 zákona č. 5/2004 Z. z. v znení neskorších prepisov alebo 
-	sa považuje za občana so zdravotným postihnutím podľa § 9 zákona č. 5/2004 Z. z. v znení neskorších predpisov, alebo sa považuje za občana s ťažkým zdravotným postihnutím podľa § 2 ods. 3 zákona 
č. 447/2008 Z. z. 
Za vlastný príjem manželky (manžela) sa v súlade s § 11 ods. 4 písm. b) zákona považuje príjem manželky (manžela), znížený o zaplatené poistné na verejné zdravotné poistenie, poistné na sociálne poistenie, poistné 
na sociálne zabezpečenie a príspevky na starobné dôchodkové sporenie podľa osobitného predpisu alebo poistné a príspevky na zahraničné poistenie rovnakého druhu (ďalej len „poistné a príspevky“), ktoré manželka (manžel) v príslušnom zdaňovacom období bola (bol) povinná z tohto príjmu zaplatiť. Do vlastného príjmu manželky (manžela) sa zahŕňajú všetky príjmy (tzv. hrubé príjmy), ktoré manželka (manžel) dosiahla v príslušnom zdaňovacom období, t. j. aj príjmy, ktoré nie sú predmetom dane alebo príjmy oslobodené od dane. Výnimku predstavujú len príjmy, ktorými sú:  
-	zamestnanecká prémia (§ 32a zákona), 
-	daňový bonus (§ 33 zákona), 
-	zvýšenie dôchodku pre bezvládnosť, 
-	štátne sociálne dávky, 
-	štipendium poskytované študentovi, ktorý sa sústavne pripravuje na budúce povolanie  
 (zákon č. 600/2003 Z. z.). 
  
Bod 2. vyplní zamestnanec, ktorý je na začiatku zdaňovacieho obdobia, za ktoré podáva žiadosť, poberateľom starobného dôchodku alebo predčasného starobného dôchodku zo sociálneho poistenia, starobného dôchodkového sporenia alebo dôchodku zo zahraničného povinného poistenia rovnakého druhu, alebo výsluhového dôchodku (ďalej len „dôchodok“), ak si uplatňuje nezdaniteľnú časť základu dane na daňovníka z dôvodu, že suma dôchodku v úhrne nepresiahla v zdaňovacom období sumu, o ktorú sa znižuje základ dane podľa § 11 ods. 2 zákona. Daňovník, ktorý je na začiatku zdaňovacieho obdobia poberateľom dôchodku, zníži základ dane len vo výške rozdielu medzi sumou, o ktorú znižuje základ dane podľa § 11 ods. 2 zákona a vyplatenou úhrnnou sumou dôchodku.

Bod 3. zamestnanec, ak si uplatňuje nezdaniteľnú časť základu dane podľa § 11 ods. 8 zákona, uvedie úhrn preukázateľne zaplatených dobrovoľných príspevkov na starobné dôchodkové sporenie. Pri vykonaní ročného zúčtovania zamestnávateľ môže odpočítať sumu preukázateľne zaplatených dobrovoľných príspevkov na starobné dôchodkové sporenie najviac do výšky 2 % zo základu dane, táto suma však nesmie presiahnuť výšku 2 % 
zo 60-násobku priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky v kalendárnom roku, ktorý dva roky predchádza kalendárnemu roku, za ktorý sa zisťuje základ dane.

Bod 4.  vyplní zamestnanec, ak si uplatňuje nezdaniteľnú časť základu dane podľa § 11 ods. 10 zákona. Sumu preukázateľne zaplatených príspevkov na doplnkové dôchodkové sporenie podľa zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, si môže zamestnanec odpočítať v úhrne najviac do výšky 180 eur za rok, ak boli súčasne splnené podmienky ustanovené v § 11 ods. 12 zákona, a to:
a) príspevky na doplnkové dôchodkové sporenie podľa § 11 ods. 10 zákona zaplatil daňovník na základe účastníckej zmluvy uzatvorenej po 31.12.2013 alebo na základe zmeny účastníckej zmluvy, ktorej súčasťou je zrušenie dávkového plánu,
b) daňovník nemá uzatvorenú inú účastnícku zmluvu podľa osobitného predpisu, ktorá nespĺňa podmienky uvedené v § 11 ods. 12 písm. a) zákona. 

III.	 Uplatnenie daňového bonusu 
Ak zamestnanec neuplatňoval daňový bonus alebo nepreukázal splnenie podmienok na uplatnenie daňového bonusu v priebehu zdaňovacieho obdobia u zamestnávateľa, ktorému žiadosť predkladá a mal naň nárok alebo si ho uplatňoval u iného zamestnávateľa, ale tento mu v niektorých kalendárnych mesiacoch daňový bonus nevyplatil (napr. zamestnanec bol práceneschopný) alebo daňový bonus v zdaňovacom období neuplatňoval u žiadneho zamestnávateľa, uplatní si ho v ročnom zúčtovaní preddavkov na daň z príjmov zo závislej činnosti. 

IV.	Uplatnenie poistného a príspevkov 
Vyplní zamestnanec, ktorý si v priebehu zdaňovacieho obdobia platil povinné poistné a príspevky (vrátane nedoplatku z ročného zúčtovania poistného) sám a tieto si dodatočne uplatní pri vyčíslení základu dane. O zaplatení poistného a príspevkov predkladá zamestnávateľovi príslušný doklad, napr. doklad o zaplatení.

V.	Žiadosť o priznanie a vyplatenie zamestnaneckej prémie 
Podľa § 32a ods. 1 zákona nárok na zamestnaneckú prémiu za príslušné zdaňovacie obdobie daňovníkovi
a)	vzniká, ak 
1.	dosiahol zdaniteľné príjmy zo závislej činnosti uvedené v § 5 ods. 1 písm. a) a f) zákona, vykonávanej len na území Slovenskej republiky (ďalej len „posudzované príjmy"), v úhrnnej výške aspoň 6-násobku minimálnej mzdy, 
2.	poberal posudzované príjmy aspoň šesť kalendárnych mesiacov, 
3.	neuplatnil postup podľa § 43 ods. 7 zákona pri príjmoch, z ktorých sa daň vyberá zrážkou 
podľa § 43 zákona, 
4.	nepoberal príjmy uvedené v § 3 ods. 2 písm. c) a d), § 5 ods. 1 písm. b) až e), g) a h), 
§ 5 ods. 3 a § 5 ods. 7 písm. i) zákona, 
5.	nepoberal iné zdaniteľné príjmy (§ 6 až 8 zákona) okrem príjmov uvedených v § 32a 
ods. 1 písm. a) bod 3 zákona, 
6.	nie je na začiatku príslušného zdaňovacieho obdobia poberateľom dôchodku (§ 11 
ods. 6 zákona) alebo dôchodok nebol tomuto daňovníkovi priznaný spätne k začiatku príslušného zdaňovacieho obdobia a 
7.	suma vypočítaná podľa § 32a ods. 3 zákona je kladné číslo, 
b)	nevzniká, ak sú splnené všetky podmienky uvedené v § 32a ods. 1 písm. a) zákona, ale ide 
o zamestnanca, na ktorého podporu udržania v zamestnaní sa v príslušnom zdaňovacom období poskytol príspevok podľa osobitného predpisu. 
Zamestnanec, ktorému vznikol za príslušné zdaňovacie obdobie nárok na zamestnaneckú prémiu, v tejto časti požiada zamestnávateľa o jej priznanie a vyplatenie. Ak zamestnanec požiada o priznanie a vyplatenie zamestnaneckej prémie, ale nárok na priznanie a vyplatenie zamestnaneckej prémie mu nevznikne, zamestnávateľ zamestnaneckú prémiu neprizná a nevyplatí, ale uplatní postup podľa § 11 zákona.

VI.	 Žiadosť o Zvýšenie základu dane o uplatnené úhrady zdravotníckeho  pracovníka podľa § 52j ods. 4 zákona 
Ak zamestnanec, ktorý vykonáva (vykonával) zdravotnícke povolanie lekára, zubného lekára, sestry alebo pôrodnej asistentky, nedodržal podmienky ustanovené osobitným predpisom (§ 39a ods. 3 zákona 
č. 578/2004 Z. z. v znení neskorších predpisov), je povinný zvýšiť základ dane z príjmov zo závislej činnosti o uplatnené úhrady zdravotníckeho pracovníka za jeho ďalšie vzdelávanie v zdaňovacom období, v ktorom    
k porušeniu podmienok došlo. Podľa § 52j ods. 4 zákona ustanovenie o porušení podmienok podľa § 5 ods. 9 zákona účinného do 31.12.2010 sa použije aj pri porušení podmienok po 31.12.2010. 

VII.	Žiadosť o vystavenie potvrdenia o zaplatení dane na účely § 50 zákona 
Ak zamestnanec žiada o vystavenie  potvrdenia o zaplatení dane z príjmov zo závislej činnosti na účely vyhlásenia o poukázaní sumy do výšky 2 % alebo 3 % zaplatenej dane fyzickej osoby, vyznačí okienko krížikom. 
Takéto potvrdenie vystaví zamestnávateľ na žiadosť zamestnanca (§ 39 ods. 7 zákona v znení účinnom 
do 31.12.2015 v nadväznosti na § 52zg ods. 4 zákona), pričom toto potvrdenie je prílohou vyhlásenia o poukázaní podielu zaplatenej dane z príjmov fyzickej osoby podľa § 50 zákona, ktorej bolo za zdaňovacie obdobie vykonané ročné zúčtovanie preddavkov na daň z príjmov zo závislej činnosti.